2011.gada 14.septembrī Rīkojums Nr. 449

Rīgā (prot. Nr. 52 5.§)

**Par valsts nekustamās mantas Stacijas ielā 95, Daugavpilī, domājamo daļu pārdošanu**

1. Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu un 14.pantu, kā arī ievērojot Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otrās daļas nosacījumus, atļaut valsts akciju sabiedrībai "Valsts nekustamie īpašumi" pārdot izsolē valsts nekustamo mantu – 2/6 domājamās daļas no nekustamā īpašuma (nekustamā īpašuma kadastra Nr. 0500 001 1605) – zemes vienības 2175 m2 platībā (zemes vienības kadastra apzīmējums 0500 001 1605) un piecām būvēm (būvju kadastra apzīmējumi 0500 001 1605 001, 0500 001 1605 002, 0500 001 1605 003, 0500 001 1605 004 un 0500 001 1605 005) – Stacijas ielā 95, Daugavpilī, kas ierakstīta zemesgrāmatā uz valsts vārda Finanšu ministrijas personā.

2. Pircējs par valsts nekustamo mantu maksā latos.

3. Finanšu ministrijai (valsts akciju sabiedrībai "Valsts nekustamie īpašumi") nodot pircējam valsts nekustamo mantu 30 dienu laikā no pirkuma līguma noslēgšanas dienas, sastādīt attiecīgu pieņemšanas un nodošanas aktu.

Ministru prezidents V.Dombrovskis

Finanšu ministra vietā –

tieslietu ministrs,

iekšlietu ministra

pienākumu izpildītājs A.Štokenbergs